# Ροπή Δύναμης

Μοχλοβραχίονας
d = 0,00000 m
d = L ⋅ ημφ
Ροπή
0 N⋅m

# Η έννοια της Ροπής

Όταν σε ένα σώμα το οποίο μπορεί να περιστρέφεται γύρω από ένα σημείο, εφαρμοστεί μια δύναμη, η διεύθυνση της οποίας δεν διέρχεται από το σημείο περιστροφής, τότε το σώμα θα στραφεί. Το μέγεθος της στροφής αυτής εξαρτάται:

- από το μέγεθος της δύναμης και
- από την ελάχιστη απόσταση της δύναμης από το σημείο περιστροφής

Ονομάζουμε λοιπόν ροπή M, το γινόμενο της δύναμης F επί την ελάχιστη απόσταση d. Δηλαδή ισχύει η σχέση M=F⋅d. Η ελάχιστη απόσταση d ονομάζεται μοχλοβραχίονας.

Έστω, ότι ο διωστήρας μιας πετρελαιομηχανής (Diesel) μεταβιβάζει μια δύναμη F ίση με 12000N. Ποιος είναι ο μοχλοβραχίονας d της δύναμης ως προς τον άξονα του στροφαλοφόρου και πόση ροπή M που προκαλεί;
Δίνονται: η γωνία φ=8o και η απόσταση L=0,4m.

I. Με σταθερές τιμές της δύναμης F=10000N και της απόστασης L=0,4m δοκιμάστε να μεταβάλετε τη γωνία φ, δίνοντας διαδοχικές τιμές (π.χ. 5o,6o,7o,8o,9o,10o). Με ποιο τρόπο ανταποκρίνεται το μέγεθος της ροπής Μ σε αυτές τις μεταβολές; Πως εξηγείτε τη συμπεριφορά της ροπής Μ;
II. Μελετήστε τη συμπεριφορά της αποδιδόμενης ροπής Μ κατά τη διάρκεια μεταβολής του μεγέθους της απόστασης L (π.χ. 0,2m 0,4m 0,8m), θεωρώντας σταθερές τις τιμές της δύναμης F=20000Ν, καθώς και της γωνίας φ=8o. Πως συνδέονται τα παραπάνω μεγέθη (Ροπή και Απόσταση) μεταξύ τους; Πως εξηγείτε αυτή τη σύνδεση;

# Οδηγίες Χρήσης

Ξεκινώντας θα πρέπει να εισάγετε δεδομένα στις κατηγορίες “Δύναμη & Απόσταση” και “Γωνία” στα αντίστοιχα πλαίσια τιμών που βρισκόνται στη δεξιά στήλη της οθόνης. Το αντικείμενο που απεικονίζεται στην κεντρική οθόνη αντιδρά δυναμικά στις μεταβολές των δεδομένων ενώ ταυτόχρονα εμφανίζονται και τα αποτελέσματα των υπολογισμών για τα μεγέθη του Μοχλοβραχίονα και της Ροπής.

# Μεταβολή Μεγεθών

Μπορείτε να μεταβάλετε τα μεγέθη είτε εισάγοντας νέα δεδομένα στο αντίστοιχο πλαίσιο τιμών, είτε πατώντας τα βελάκια που βρίσκονται στο αντίστοιχο πλαίσιο. Επίσης υπάρχει γραφικός μεταβολέας και κουμπιά αύξησης - μείωσης των τιμών κάθε μεγέθους στα άκρα του. Επιπλέον υπάρχουν δυνατότητες κλειδώματος ενός ή περισσοτέρων τιμών και εμφάνισης - απόκρυψης των αποτελεσμάτων.

# Εύρος Τιμών

- Δύναμη: 5000 N έως 30000 N
- Απόσταση: 0,1 m έως 1 m
- Γωνία: 5o έως 15o